PLANINSKO DRUŠTVO CELJE MATICA                                                          CELJE, 18.04.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 03 492 4851

IZ BOHINJSKE BELE V BOHINJSKO BISTRICO

G A L E T O V E C,  1265 M,

V NEDELJO, 23. APRILA 2006

KJER SAVA BOHINJKA ZAPUŠČA SOTESKO,

KI SI JO JE IZDOLBLA MED JELOVICO IN POKLJUKO,

STOJI VISOKO NAD NJENIM DESNIM BREGOM BABJI ZOB.

TA PONAVADI TAKO PRITEGNE POZORNOST BOHINJSKEGA POTNIKA,

DA PREZRE MOGOČNO PETSTOMETRSKO STENO NE NASPROTNI STRANI TEGA PORTALA.

Z ROBA STENE SE PONUJA EDEN NAJLEPŠIH POGLEDOV NA BLED Z OKOLICO

IN GALETOVEC PREDVSEM ZARADI TEGA RAZGLEDA SLOVI MED OBISKOVALCI,

KI PA HODIJO NANJ V GLAVNEM Z LAHKO DOSTOPNE POKLJUŠKE STRANI.

TUDI VAS VABIMO NA TA IZJEMNI RAZGLEDNIK,

ČEZ KATEREGA BOMO ŠLI NA POTI Z BLEDA V BOHINJ.

S POSTAJALIŠČA PRI GARAŽNI HIŠI NA CELJSKI GLAZIJI
SE Z NAROČENIM AVTOBUSOM ODPELJEMO OB PETIH ZJUTRAJ, 5.00.

PREDEN SE CESTA Z BLEDA V BOHINJ ZARIJE V SOTESKO,

ZAVIJEMO Z NJE NA DESNO PROTI BLIŽNJI BOHINJSKI BELI, 481 M,

KJER SKLENEMO NAŠO JUTRANJO VOŽNJO.

KRAJ LEŽI V PRISOJNEM ZAVETJU POD DOLGO IN GLADKO NAVPIČNO STENO,

KI OBROBLJA VZNOŽJE MOGOČNE POKLJUŠKE PLANOTE.

LE POTOK SUHA REŽE ENOVITI ZID,

KO PADA ČEZENJ V 25 METROV VISOKEM SLAPU POD IGLICO, 539 M.

TUDI NAS POTEGNE NAVZGOR SLIKOVITA POTKA,

KI LE PO TEŽAVNOSTI NE DOSEGA ŠTEVILNIH PLEZALNIH SMERI.

IZ RAZVLEČENEGA ZASELKA SLAMNIKI
PRIPELJETA KOLOVOZ IN STRMA STEZA NA CESTO S POKLJUŠKE BELSKE PLANINE,

OZNAKE PA NAS REŠIJO NADALJNIH TEŽAV PRI ISKANJU GALETOVCA, 1265 M.

TA NAS Z RAZGLEDOM NAGRADI

ZA VSE MINULE IN PRIHODNJE TEGOBE NA POTI SKOZI POKLJUŠKE BLODNJAKE.

Z GALETOVCA SESTOPIMO MIMO PLANINE ZAJAME V ZGORNJE GORJUŠE.

ŠE PRED STO LETI SO GORJUŠANI SLOVELI

PO VSEM CESARSTVU KOT NEDOSEGLJIVI MOJSTRI V REZLJANJU ČEDER,

DANDANŠNJI PA TE OBRTI V VASI NA ROBU POKLJUKE SKORAJ NE POZNAJO VEČ.

KRAJ JE PROMETNO POVEZAN S KOPRIVNIKOM,

KJER JE CESAR JOŽEF II. USTANOVIL ŽUPNIJO,

DA BI DOMAČINOM PRIHRANIL DOLGO POT V BOHINJ.

PRVI JE V KOPRIVNIKU OD 1793. DO 1796. SLUŽBOVAL PESNIK VALENTIN VODNIK.

Z NEKAJ MINUT ODDALJENEGA HRIBA SE JE Z VIDNIMI ZNAMENJI

POGOVARJAL S KARLOM ZOISOM PRED NJEGOVIM DVORCEM V BOHINJSKI BISTRICI.

TUDI MI SE POVZPNEMO NA TA HRIB, NA VODNIKOV RAZGLEDNIK, 1001 M.

SESTOPIMO NA PRISOJNO STRAN NAJPREJ V JEREKO, 615 M,

NATO PA SKOZI KRATKA KORITA DOSPEMO V BOHINJSKE BITNJE, 514 M,

ODKODER JE LE ŠE DOBER STRELJAJ DO BOHINSKE BISTRICE, 481 M,

KJER PO SEDMIH URAH SKLENEMO NE RAVNO ZAHTEVNO, VENDAR ZANIMIVO POT.

V NAHRBTIKU NAJ NE MANJKAJO GAMAŠE,

KER NE VEMO, KOLIKO SNEGA JE PUSTILA ZIMA NA OBROBJU POKLJUKE.

DOMA POTRKAMO OZIROMA POZVONIMO MED OSMO IN DEVETO ZVEČER.

OB PRIJAVI V DRUŠTVENI PISARNI V STANETOVI ULICI 20

PLAČAMO 3000 TOLARJEV ZA NAROČENI AVTOBUSNI PREVOZ.

L E P O  P O T  Č E Z  O B A  R A Z G L E D N I K A

IZLET PREDLAGAL TONE PRIMOŽIČ

